ઉતર ગુજરાત વિજ કંપનીનાં અડાલજ પેટા વિભાગ કચેરીમાં ફરજ બજાવતા હિતેન્દ્રભાઇ શાહ દ્વારા અડાલજ પોલીસ સ્ટેશનમાં ફરીયાદ નોંધાવવામાં આવી હતી કે અડાલજ સબ સ્ટેશનથી અદાણી ફીડર લાઇનમાં પાવર આપવા અમુક અંતરે પ્લાસ્ટીકનાં કવરમાં એલ્યુમિનીયમનાં વાયરો જમીનમાં દાટવામાં આવેલા છે. ફરીયાદનાં આધારે પોલીસે આ દિશામાં તપાસ હાથ ધરી હતી. દરમિયાન ગાંધીનગર એલસીબી પીએસઆઇ એચ કે સોલંકીની ટીમ આ વિસ્તારમાં પેટ્રોલીંગમાં હતી ત્યારે અહેકો સુરેશકુમારને મળેલી બાતમીનાં આધારે કેનાલ પાસેનાં રોડ પર વોચ ગોઠવીને આ કેબલ ચોરીને કંતાનનાં થેલામાં લઇ જતા વિક્રમસિંહ ઉર્ફે ટોલો ભૈરવસિંહ રાજપુત તથા સુરેશ બુધાજી દંતાણીને ઝડપી લીધા હતા.